
U cilju podsticanja zapošljavanja osoba s invaliditetom u Federaciji BiH, a na osnovu Odluke privremenog Upravnog odbora o objavljivanju Javnog poziva za dodjelu novčanog stimulansa za novo zapošljavanje osoba sa invaliditetom u 2026. godini broj: 09-04-5-9605/26 od 04.08.2026. godine, u skladu sa Zakonom o profesionalnoj rehabilitaciji, osposobljavanju i zapošljavanju osoba s invaliditetom („Službene novine FBiH“, broj 9/10, u daljnjem tekstu: Zakon), Pravilnikom o raspodjeli sredstava Fonda za profesionalnu rehabilitaciju i zapošljavanje osoba sa invaliditetom za dodjelu novčanog stimulansa za novo zapošljavanje osoba sa invaliditetom (u daljnjem tekstu: Pravilnik), broj: 01-02-2-8680/26 od 15.07.2026. godine i izmjenama br: 01-02-2-9603/26 od 04.08.2026. godine, Fond za profesionalnu rehabilitaciju i zapošljavanje osoba sa invaliditetom objavljuje


JAVNI POZIV
za dodjelu novčanog stimulansa za novo zapošljavanje 
osoba sa invaliditetom u 2026. godini 


I PREDMET JAVNOG POZIVA

(1) Predmet Javnog poziva je raspodjela sredstava Fonda za profesionalnu rehabilitaciju i zapošljavanje osoba sa invaliditetom (u daljnjem tekstu: Fond) u ukupnom iznosu od 12.000.000,00 KM za dodjelu novčanog stimulansa za novo zapošljavanje/samozapošljavanje osoba sa invaliditetom.
(2) Osnovni iznos novčanog stimulansa kod zapošljavanja pod posebnim[footnoteRef:1] uslovima koji se dodjeljuje po jednoj novozaposlenoj osobi s invaliditetom je 15.000,00 KM, a najveći mogući iznos koji se može dodijeliti po jednoj osobi je 27.000,00 KM, u zavisnosti od procenta invaliditeta i perioda zapošljavanja. [1:  Pod posebnim uslovima zapošljavaju se osobe s invaliditetom u ustanovama ili privrednim društvima koja su osnovana radi zapošljavanja osoba s invaliditetom. Pod zapošljavanjem pod posebnim uslovima, u smislu Zakona, smatra se i zapošljavanje u organizacijama osoba s invaliditetom, kao i samozapošljavanje (pokretanje obrta, obavljanje samostalne djelatnosti i obavljanje poljoprivredne djelatnosti kao jedinog i glavnog/osnovnog zanimanja). Pod posebnim uslovima pravo na novčani stimulans mogu ostvariti osobe sa 60 % i više utvrđenog invaliditeta,  osoba s najmanje 70% tjelesnog oštećenja u skladu sa Zakonom ili osoba sa umjerenom ili lakom mentalnom retardacijom (intelektualnim teškoćama);] 

(3) Osnovni iznos novčanog stimulansa kod zapošljavanja pod općim[footnoteRef:2] uslovima koji se dodjeljuje po jednoj novozaposlenoj osobi s invaliditetom je 18.000,00 KM, a najveći mogući iznos koji se može dodijeliti po jednoj osobi je 32.400,00 KM, u zavisnosti od procenta invaliditeta i perioda zapošljavanja. [2:  Pod općim uslovima zapošljavaju se osobe s invaliditetom na otvorenom tržištu rada, u državnim organima, organima pravosuđa, organima lokalne uprave, javnim službama, ustanovama, fondovima, javnim preduzećima, privrednim društvima i drugim pravnim licima koja nisu osnovana za zapošljavanje osoba s invaliditetom, u skladu sa Zakonom. Pod općim uslovima pravo na novčani stimulans mogu ostvariti osobe sa 50 % i više utvrđenog invaliditeta  ili osobe sa umjerenom ili lakom mentalnom retardacijom (intelektualnim teškoćama).
] 

(4) Raspodjela sredstava za dodjelu novčanog stimulansa vezana je za Strateški cilj Fonda „Unaprjeđenje mjera zapošljavanja osoba s invaliditetom“, u okviru kojeg je definisan operativni cilj: „Osigurati kvalitetne programe zapošljavanja osoba sa invaliditetom koji će doprinijeti održivom zapošljavanju osoba sa invaliditetom“.


II PRAVO SUDJELOVANJA 

(1) Pravo na novčani stimulans mogu ostvariti:

a) Aplikanti koji apliciraju pod posebnim uslovima, a to su privredna društva koja imaju status društva za zapošljavanje osoba sa invaliditetom, zaštitne radionice, organizacije osoba sa invaliditetom i osobe koje se samozapošljavaju na način da pokrenu samostalnu ili poljoprivrednu djelatnost kao jedino i glavno/osnovno zanimanje, zapošljavanje u skladu sa članom 56. stav 2. i 3. Zakona, a koji zapošljavaju/samozapošljavaju osobu sa invaliditetom čiji je stepen invaliditeta 60% i više, osobu s najmanje 70% tjelesnog oštećenja, ukoliko to oštećenje ima za posljedicu smanjenje radne sposobnosti u skladu sa Zakonom ili osobu sa umjerenom ili lakom mentalnom retardacijom (intelektualnim teškoćama); 
b) Aplikanti koji apliciraju pod općim uslovima (svi poslodavci koji nisu obuhvaćeni prethodnom tačkom), a koji zapošljavaju osobu sa invaliditetom po osnovu utvrđenog stepena invaliditeta od 50% i više ili osobu sa umjerenom ili lakom mentalnom retardacijom (intelektualnim teškoćama).

III USLOVI KOJE JE NEOPHODNO ISPUNITI ZA DOBIVANJE NOVČANOG STIMULANSA

(1) Uslovi koje treba da ispunjavaju aplikanti iz Poglavlja II stav (1) tačka a) Javnog poziva, izuzev osoba sa invaliditetom koje se samozapošljavaju su:

a) Da na puno radno vrijeme zaposle osobu sa invaliditetom na period od najmanje 12 mjeseci, a koja je trenutno nezaposlena ili je radni odnos kod poslodavca zasnovala nakon zaključenja posljednjeg okončanog javnog poziva Fonda;
b) Da kao poslodavac izvršava obaveze iz članova 18. i 19. Zakona ukoliko je obavezan. Ukoliko aplikant nije ispunjavao predmetnu obavezu, Fond će kao ispunjenje uslova uvažiti uredno izmirenje obaveza po zaključenom ugovoru sa Fondom o obročnoj otplati duga po osnovu članova 18. i 19. Zakona;
c) Da aplikant u kojem se zapošljava osoba sa invaliditetom nije registrovan/osnovan u tekućoj godini (izuzev zapošljavanja po članu 56. stav 2. i 3. Zakona);
d) Da aplikant nije u postupku stečaja niti likvidacije. Navedena odredba se odnosi na društva sa ograničenom odgovornošću i dionička društva;
e) Da aplikant nije poslovao sa gubitkom u prethodnoj godini. Navedena odredba se odnosi na društva sa ograničenom odgovornošću, dionička društva i samostalne obrtnike;
f) Da prilikom potpisivanja ugovora dostavi odgovarajući oblik jamstva za izvršenje ugovora o dodjeli novčanog stimulansa za zapošljavanje osobe sa invaliditetom; 
g) Da ukoliko je obveznik ispunjava obavezu popunjavanja EP obrazaca dostupnih na internet stranici Fonda i redovnog ažuriranja podataka iz obrazaca;
h) Da aplikant nema duga po osnovu javnih prihoda i duga po osnovu indirektnih poreza ili da ima zaključen sporazum sa Poreznom upravom FBiH ili Upravom za indirektno oporezivanje Bosne i Hercegovine o obročnom izmirenju duga i tu obavezu uredno izmiruje;
i) Da je osobe sa invaliditetom zaposlene na određeno vrijeme putem novčanog stimulansa zadržao u radnom odnosu namanje 12 mjeseci ili, ukoliko je dužan, aplikant dostavlja dokaz da je izvršio zamjenu odnosno zapošljavanje nove osobe sa invaliditetom, u skladu sa članom 14. stav (1) Pravilnika; 
j) Da je zadržao u radnom odnosu osobe sa invaliditetom zaposlene na neodređeno vrijeme sredstvima novčanog stimulansa i/ili programa razvoja. Opravdanim raskidom ugovora sa osobom sa invaliditetom na neodređeno vrijeme sredstvima novčanog stimulansa smatra se: 1) penzionisanje zaposlene osobe sa invaliditetom; 2) gubljenje invalidskog statusa zaposlene osobe sa invaliditetom ili umanjenjem procenta invaliditeta; 3) smrt zaposlene osobe sa invaliditetom; 4) raskid ugovora o radu do kojeg je došlo zbog dokumentovane teže povrede radnih obaveza od strane osobe sa invaliditetom; 5) raskid ugovora o radu od strane osobe sa invaliditetom ukoliko zahtjev nije posljedica nesavjesnog odnosa poslodavca prema zaposlenoj osobi sa invaliditetom, odnosno nepoštivanja zakonom zagarantovanih prava osobe ili 6) raskid ugovora o radu od strane poslodavca iz ekonomskih razloga, te u kojem slučaju mora proći rok od 24 mjeseca od dana raskida za jednu osobu, odnosno dodatnih 12 mjeseci za svaku narednu osobu sa invaliditetom;
k) Da je aplikant opravdao sva ranije dodijeljena sredstva, izvršio povrat nenamjenski utrošenih sredstava ili uredno izvršava obaveze iz ugovora o obročnoj otplati duga, te da u cijelosti poštuje sve preuzete obaveze shodno zaključenim ugovorima sa Fondom; 
l) Da osnivač i odgovorno lice podnosioca aplikacije nije osuđivano za krivična djela. Odredba u dijelu osnivača ne primjenjuje se na podnosioce aplikacije čiji je osnivač Bosna i Hercegovina, entitet, kantonalna vlada, jedinica lokalne samouprave (općina/grad) ili čiji su osnivači javne ustanove i javna poduzeća; 
m) Da aplikant nije u sudskom sporu sa Fondom;
n) Da osobe sa invaliditetom koje su u radnom odnosu kod aplikanta, i za koje se aplicira nisu pravosnažno osuđivane za krivična djela;
o) Da kod aplikanta u postupku nadzora koji je proveo Fond nisu utvrđene nepravilnosti, ili da nije postupio po svim naloženim mjerama Fonda;
p) Da dostavi validne dokumente tražene javnim pozivom.


(2) Uslovi koje treba da ispunjavaju aplikanti koji se samozapošljavaju kroz pokretanje odgovarajućeg oblika samostalne ili poljoprivredne djelatnosti iz Poglavlja II stav (1) tačka a) Javnog poziva su:

a) Da je osoba sa stepenom invaliditeta od najmanje 60%, osoba s najmanje 70% tjelesnog oštećenja ili osoba sa umjerenom ili lakom mentalnom retardacijom (intelektualnim teškoćama);
b) Da dokaže da je izvršila registraciju odgovarajućeg oblika samostalne ili poljoprivredne djelatnosti kao jedinog i glavnog/osnovnog zanimanja u periodu nakon zaključenja posljednjeg okončanog javnog poziva Fonda za dodjelu novčanog stimulansa za novo zapošljavanje osoba sa invaliditetom, odnosno nakon 13.04.2026. godine;
c) Da prilikom potpisivanja ugovora dostavi odgovarajući oblik jamstva za izvršenje ugovora o dodjeli novčanog stimulansa za samozapošljavanje;
d) Da prethodno od Fonda nisu dodijeljena sredstva za samozapošljavanje vlasniku obrta u posljednjih 5 godina od dodjele novčanog stimulansa za samozapošljavanje do dana objave javnog poziva;
e) Da odgovorno lice podnosioca aplikacije nije osuđivano za krivična djela; 
f) Da aplikant nije u sudskom sporu sa Fondom;
g) Korisnik kojem je odobreno obavljanje obrta na određeni vremenski period dužan je osigurati da obrt bude aktivan tokom cijelog perioda korištenja novčanog stimulansa, te je  obavezan pravovremeno izvršiti sve radnje neophodne za nastavak obavljanja djelatnosti i o tome dostaviti dokaz Fondu;
h) Da aplikanti koji obavljaju djelatnosti u oblasti ratarstva, voćarstva, povrtlarstva i vinogradarstva i sl. dostave dokaz o posjedovanju ili pravu korištenja zemljišta;
i) Da dostavi validne dokumente tražene javnim pozivom.

(3) Uslovi za dobivanje novčanog stimulansa koje treba da ispuni osoba sa invaliditetom koja se zapošljava/samozapošljava pod posebnim uslovima u skladu sa Poglavljem II stav (1) tačka a) su:

a) Da se dokaže da osoba ima utvrđeno najmanje 60% invaliditeta, odnosno najmanje 70% tjelesnog oštećenja, ukoliko to oštećenje ima za posljedicu smanjenje radne sposobnosti iz člana 3. Zakona ili da je osoba s lakom ili umjerenom mentalnom retardacijom (intelektualnim teškoćama). Navedeno se dokazuje validnim dokazom o invaliditetu koji se detaljnije precizira javnim pozivom u Poglavlju V dio NAPOMENA!;
b) Da je proteklo 24 mjeseca od dodjele novčanog stimulansa do dana objave javnog poziva za osobe sa invaliditetom koje su ostvarile pravo na novčani stimulans za zapošljavanje na određeno vrijeme; 
c) Da je proteklo 36 mjeseci od dodjele novčanog stimulansa do dana objave javnog poziva za osobe sa invaliditetom koje su ostvarile pravo na novčani stimulans za zapošljavanje na neodređeno vrijeme; 
d) Kod zapošljavanja na neodređeno vrijeme da osoba nije ranije u istom subjektu bila zaposlena na neodređeno vrijeme;
e) Kod zapošljavanja na određeno vrijeme da osoba nije ranije u istom subjektu bila zaposlena na određeno ili na neodređeno vrijeme;
f) Da dokaže da je osoba nezaposlena ili da je njeno zapošljavanje/samozapošljavanje izvršeno u periodu nakon zaključenja posljednjeg okončanog javnog poziva Fonda za dodjelu novčanog stimulansa za novo zapošljavanje osoba sa invaliditetom;
g) Da zapošljavanje/samozapošljavanje nije istovremeno finansijski podržano u okviru programa zapošljavanja Federalnog zavoda za zapošljavanje ili kantonalne službe zapošljavanja, niti od strane drugog finansijera;
h) Za privredna društva za zapošljavanje osoba sa invaliditetom i zaštitne radionice da osoba nije u istom subjektu bila zaposlena u okviru programa Lot-a II.


(4) Uslovi za dobivanje novčanog stimulansa koje treba da ispuni osoba sa invaliditetom koja se zapošljava u skladu sa Poglavljem II stav (1) tačka b) su:

a) Da dokaže da osoba ima utvrđeno minimalno 50% invaliditeta. Navedeno se dokazuje validnim dokazom o invaliditetu koji se detaljnije precizira javnim pozivom u Poglavlju V dio NAPOMENA!;
b) Da je proteklo 24 mjeseca od dodjele novčanog stimulansa do dana objave javnog poziva za osobe sa invaliditetom koje su ostvarile pravo na novčani stimulans za zapošljavanje na određeno vrijeme; 
c) Da je proteklo 36 mjeseci od dodjele novčanog stimulansa do dana objave javnog poziva za osobe sa invaliditetom koje su ostvarile pravo na novčani stimulans za zapošljavanje na neodređeno vrijeme; 
d) Kod zapošljavanja na neodređeno vrijeme da osoba nije ranije u istom subjektu bila zaposlena na neodređeno vrijeme;
e) Kod zapošljavanja na određeno vrijeme da osoba nije ranije u istom subjektu bila zaposlena na određeno ili na neodređeno vrijeme;
f) Da dokaže da je osoba nezaposlena ili da je njeno zapošljavanje izvršeno u periodu nakon zaključenja posljednjeg okončanog javnog poziva Fonda za dodjelu novčanog stimulansa za novo zapošljavanje osoba sa invaliditetom odnosno nakon 13.04.2026. godine;
g) Da zapošljavanje nije istovremeno finansijski podržano u okviru programa zapošljavanja Federalnog zavoda za zapošljavanje ili kantonalne službe zapošljavanja, niti od strane drugog finansijera.

(5) Uslovi iz Poglavlja III stav 3) tačke b) i c) i stava (4) tačke b) i c) se ne primjenjuju na osobu sa invaliditetom za čije novo zaposlenje je Fond prethodno dodijelio sredstva novčanog stimulansa, u slučaju da je sa tom osobom poslodavac jednostrano raskinuo ugovor o radu u periodu trajanja novčanog stimulansa. Za navedeno se mora dostaviti original ili ovjerena kopija rješenja o prestanku radnog odnosa od strane poslodavca kao i originalna u Općini/Gradu ovjerena, vlastoručno potpisana izjava osobe sa invaliditetom da se na nju ne odnosi navedena odredba. U suprotnom neće biti dodijeljena sredstva novčanog stimulansa za zapošljavanje/ samozapošljavanje.

(6) Svi aplikanti po javnom pozivu za dodjelu novčanog stimulansa dužni su dostaviti validne dokumente tražene javnim pozivom, kao i potpuno i uredno popunjen aplikacioni obrazac, u suprotnom aplikacija neće biti uvažena.
(7) Aplikanti koji uz aplikaciju ili u toku postupka dodjele sredstava, odnosno u postupku pravdanja namjenskog utroška dodijeljenih finansijskih sredstava ili ostvarivanja prava na isplatu novčanih nadoknada i subvencije neto plate, Fondu dostave nevjerodostojnu, lažnu, falsifikovanu ili na drugi način preinačenu dokumentaciju, nemaju pravo učešća na javnim pozivima Fonda u periodu od 36 (trideset šest) mjeseci od dana dostavljanja takve dokumentacije.


IV NAMJENE KORIŠTENJA SREDSTAVA 
(1) Namjene / prihvatljivi troškovi koji se mogu finansirati u okviru novčanog stimulansa su sljedeći:

a) [bookmark: _Hlk125620528]Prilagodba radnog mjesta i uslova rada osobe sa invaliditetom, kao i poboljšanje uslova rada kod poslodavca, što podrazumijeva adaptaciju prostora, nabavku specijalnih pomagala i opreme kao i svega neophodnog za rad poslodavca;
b) Nabavka sredstava za rad aplikanta te finansiranje nabavke sirovina i repromaterijala, što ne uključuje robu široke potrošnje namijenjenu preprodaji;
c) Sufinansiranje naknade asistentu u radu ukoliko je to potrebno s obzirom na specifične potrebe koje proizilaze iz prirode oštećenja, za slijepe i gluhe osobe, osobe sa težim oštećenjima motorike, osobe koje koriste kolica za kretanje i osobe sa intelektualnim teškoćama, najviše do 10% od ukupnog iznosa novčanog stimulansa. 
Ukoliko se planira namjena iz ove tačke neophodno je dostaviti izjavu o angažovanju asistenta koja najmanje sadrži: ime i prezime asistenta, zanimanje, kompetencije te poslove koje će asistent obavljati, u suprotnom ova namjena neće biti odobrena. Jedno lice može biti asistent u radu za samo jednu osobu sa invaliditetom u istom vremenskom periodu;
d) [bookmark: _Hlk189840321][bookmark: _Hlk190157079][bookmark: _Hlk190260882]Finansiranje/sufinansiranje plaće, odnosno sredstava naknade razlike zbog smanjenog radnog učinka za novozaposlene osobe.
· Poslodavac planira plaću za period od 12 mjeseci za zapošljavanje na određeno vrijeme i 18 mjeseci za zapošljavanje na neodređeno vrijeme.
· Aplikanti ovu namjenu moraju planirati iz sredstava Fonda u iznosu koji je potreban  za isplatu minimalne neto plaće u skladu sa zakonodavnim okvirom i propisanim pravilima iz oblasti rada u FBiH.
· Za zapošljavanje pod posebnim uslovima aplikant mora planirati samo iznos neto plaće, dok za zapošljavanje pod općim uslovima aplikant može planirati iznos bruto plaće; 
· Korisnici sredstava pod posebnim uslovima, ostvarit će prava vezana za refundaciju poreza i doprinosa te subvenciju neto plaće, u skladu s važećim Pravilnikom o ostvarivanju prava na isplatu novčanih naknada i subvencija.

(2) [bookmark: _Hlk63845770]U slučaju samozapošljavanja sredstva se mogu planirati i koristiti isključivo za namjene iz stava (1) tačaka a), b) i c) ovog Poglavlja. Namjena iz stava (1) tačke d) ovog Poglavlja ne odnosi se na samozapošljavanje.
(3) Za sve aplikante koji se nalaze u sistemu indirektnog oporezivanja (sistemu PDV-a) Komisija će odobravati iznose za aplicirane namjene bez PDV-a. Aplikanti koji su u sistemu indirektnog oporezivanja u aplikacionom obrascu obavezno planiraju i navode iznos stvarnog troška bez PDV-a za aplicirane namjene.


V NAČIN APLICIRANJA ZA DODJELU SREDSTAVA NOVČANOG STIMULANSA

(1) Aplikant koji zapošljava osobu sa invaliditetom ili osobe koje se samozapošljavaju kroz obavljanje samostalne ili poljoprivredne djelatnosti kao jedinog i glavnog/osnovnog zanimanja, podnose zahtjev Fondu za dodjelu novčanog stimulansa na odgovarajućem aplikacionom obrascu kojeg propisuje Upravni odbor Fonda na prijedlog direktora Fonda, a koji popunjavaju za svaku osobu odvojeno.
(2) Poslodavci popunjavaju i dostavljaju obrazac - Obrazac ZP, a osobe s invaliditetom koje se samozapošljavaju popunjavaju i dostavljaju obrazac - Obrazac ZOSI. 
      Obrasci su dostupni na internet stranici Fonda, www.fond.ba. (rubrika JAVNI POZIVI – Novčani stimulans).

(3) Uz popunjen aplikacioni obrazac iz prethodne tačke, aplikant je obavezan priložiti odgovarajuće dokaze koji se odnose na status osobe s invaliditetom koju zapošljava a prilažu se sljedeći dokumenti: 
a) [bookmark: _Hlk127187414]Dokaz o invaliditetu (ovjerena kopija ili original) - Javnim pozivom detaljnije se precizira koji dokaz se dostavlja za određene kategorije i vrste invaliditeta (Poglavlje V dio NAPOMENA!);  
b) Dokaz da je osoba koja se zapošljava bila nezaposlena ili da je radni odnos kod poslodavca zasnovala nakon zaključenja posljednjeg okončanog javnog poziva Fonda (odnosno nakon 13.04.2026. godine):
1) Potvrda nadležne službe za zapošljavanje da se osoba vodi na evidenciji (original, ne stariji od dana objavljivanja javnog poziva); 
2) Ukoliko je osoba već zasnovala radni odnos kod poslodavca aplikant dostavlja dokaz da je osoba evidentirana kao zaposlena nakon zaključenja posljednjeg okončanog javnog poziva Fonda (obrazac JS 3100 – ovjerena kopija) i dokaz da je osoba do toga perioda bila nezaposlena (potvrda nadležne službe za zapošljavanje da se osoba vodila na evidenciji – original) ne starija od dana zatvaranja posljednjeg javnog poziva Fonda odnosno 13.04.2026. godine; 
c) Potpisana i ovjerena izjava od strane poslodavca da zapošljavanje/samozapošljavanje nije istovremeno finansijski podržano u okviru programa zapošljavanja Federalnog zavoda za zapošljavanje ili kantonalne službe zapošljavanja, niti od strane drugog finansijera (original). Izjava obavezno sadrži ime osobe na koju se ista odnosi;
d) U slučaju da se radi o osobi na koju se primjenjuje odredba iz Poglavlja III stav (5) ovog Pravilnika, dostavlja se originalna u Općini/Gradu ovjerena, vlastoručno potpisana izjava osobe sa invaliditetom da se na nju odnosi navedena odredba kao i original ili ovjerenu kopiju rješenja o prestanku radnog odnosa od strane poslodavca.
e) Obrtnik koji zapošljava osobu sa invaliditetom – (bračna odnosno rodbinska veza iz člana 56. stav 2. i 3. Zakona) dužan je dostaviti original ili ovjerenu kopiju vjenčanog ili rodnog lista u ovisnosti o kojoj se vrsti rodbinske veze radi iz člana 56. Zakona;
f) Ljekarsko uvjerenje za osobe koje su ostvarile pravo na penziju ili imaju 65 ili više godina života, kojim se potvrđuje da zdravstveno stanje i psihofizičke sposobnosti osobe s invaliditetom koja se zapošljava odgovaraju uslovima rada i zahtjevima radnog mjesta, a koje izdaje ovlaštena zdravstvena ustanova, izdato od doktora medicine rada – original ili ovjerena kopija, ne starije od dana objavljivanja javnog poziva;
g) Izjava od strane osobe sa invaliditetom koja se zapošljava, a koja ima 65 ili više godina života, da nije korisnik penzije, ovjerena u općini/gradu, original ne stariji od dana objave javnog poziva; 

NAPOMENA!
U skladu sa Odlukom Upravnog odbora broj: 09-04-5-2296/26 od 25.02.2026. godine, prilikom dostavljanja dokaza o invaliditetu prema potrebama ovog Javnog poziva obavezno se dostavlja validan dokaz o invaliditetu kako slijedi:

1) Za kategoriju „neratnih invalida“ – svaki nalaz, ocjena i mišljenje Instituta za medicinsko vještačenje izdato u periodu od 2007. godine do danas ili rješenje/uvjerenje/potvrda centra za socijalni rad izdato na osnovu gore navedenog nalaza, ocjene i mišljenja Instituta za medicinsko vještačenje (original ili ovjerena fotokopija). Validan dokaz o invaliditetu može biti i rješenje prvostepenog ili drugostepenog upravnog organa, u kojem je naznačeno da je ocjenu invaliditeta i stepen oštećenja organizma utvrdio lnstitut za medicinsko vještačenje zdravstvenog stanja ili Stručni organ za ocjenjivanje radne sposobosti u oblasti PIO/MIO, koja je bila osnov za njegovo donošenje (original ili ovjerena fotokopija).

2) Kategorija lica sa mentalnom retardacijom/intelektualnim teškoćama – bilo koji akt (rješenje, potvrda, uvjerenje, nalaz) nadležnog organa, iz kojeg je vidljivo da se radi o licu sa lakom ili umjerenom mentalnom retardacijom ili nalaz, ocjena i mišljenje Instituta za medicinsko vještačenje, koje se smatra važećim za kategoriju „neratnih invalida“ (original ili ovjerena fotokopija). Za ovu kategoriju ne mora biti naznačen obavezni procenat invaliditeta.

3) Za kategoriju ratnih vojnih invalida - nalaz, ocjena i mišljenje Instituta za medicinsko vještačenje donesen nakon početka postupka revizije u julu 2010. godine, ukoliko je iz nalaza moguće utvrditi da se radi o tzv. „revizionom nalazu“ (ovjerena fotokopija), ili odgovarajuća potvrda/uvjerenje nadležne službe za boračko-invalidsku zaštitu o utvrđenom procentu vojnog invaliditeta ne starija od 15 dana od dana podnošenja zahtjeva (original). Kao validan dokaz o invaliditetu mogu poslužiti i rješenja upravnih organa o zadržavanju statusa RVI nakon okončanih revizionih ili sudskih postupaka provjere statusa (original ili ovjerena fotokopija).

4) Za kategoriju civilnih žrtava rata – kao dokaz se uvažava, kao i kod „neratnih“ invalida, svaki nalaz, ocjena i mišljenje Instituta za medicinsko vještačenje, izdat u periodu od 2007. godine i nadalje. Validan dokaz je i rješenje nadležne službe socijalne zaštite o utvrđenom procentu tjelesnog oštećenja, odnosno potvrda/uvjerenje ove službe (original ili ovjerena fotokopija).

5) Svim osobama kojima je invaliditet utvrđen u skladu sa Pravilnikom o utvrđivanju procenta vojnog invaliditeta („Službene novine FBiH“, broj: 41/04, 17/13 i 34/18, 63/21), uvažava se nalaz, ocjena ili mišljenje doneseno na osnovu navedenog akta, uključujući neratne i druge invalide kojima je invaliditet utvrđen na osnovu iznad navedenog Pravilnika ili potvrda centra za socijalni rad.


(4) Pored navedene dokumentacije iz stavova (2) i (3) ovog Poglavlja, poslodavci koji zapošljavaju osobe s invaliditetom su dužni priložiti sljedeće dokumente:


a) [bookmark: _Hlk63237092]Rješenje o registraciji poslodavca, odnosno rješenje o registraciji odgovarajućeg oblika obavljanja samostalne djelatnosti (ovjerena kopija). Ukoliko aplikant ne dostavi prvo izdato Rješenje o registraciji bodovanje po kriteriju „dužina poslovanja aplikanta“ izvršit će se prema dostavljenom Rješenju;
b) Izvod iz sudskog registra, ne stariji od dana objavljivanja javnog poziva, a za udruženja građana Izvod iz registra udruženja izdat od Ministarstva pravde, ne stariji od dana objavljivanja javnog poziva, sa izuzetkom poslodavaca sa statusom obrtnika (original ili ovjerena kopija);  
c) Obavještenje o razvrstavanju poslovnog subjekta prema klasifikaciji djelatnosti – statistika  (ovjerena kopija); 
d) Lista osiguranih lica iz Porezne uprave FBiH, ne starija od dana objavljivanja javnog poziva (original). Ukoliko poslodavac nema zaposlenih osoba dužan je dostaviti potvrdu iz Porezne uprave FBiH koja to potvrđuje, ne stariju od dana objavljivanja javnog poziva (original); 
e) Bilans stanja i Bilans uspjeha za prethodnu godinu iz kojeg je vidljivo da je isti predat i ovjeren od Finansijsko-informatičke agencije (ovjerena kopija): 
· Budžetski korisnici dostavljaju samo Bilans stanja za prethodnu godinu (ovjerena kopija),
· Za samostalne obrtnike Obrazac SPR-1053 za prethodnu godinu ovjeren od strane Porezne uprave FBIH ili elektronski predat obrazac sa naznačenim DLN kodom (original ili ovjerena kopija), 
· Za samostalne obrtnike koji porez na dohodak plaćaju paušalno akt nadležnog organa kojim se odobrava paušalno plaćanje poreza na dohodak (ovjerena kopija);
f) Uvjerenje o registraciji/upisu u jedinstveni registar obveznika neizravnih poreza - PDV broj ako je aplikant registrovan kao PDV obveznik/obveznik neizravnih poreza (ovjerena fotokopija);
g) Uvjerenje da aplikant nema duga po osnovu javnih prihoda izdano od Porezne uprave FBiH, ne starije od dana objavljivanja javnog poziva (original);
h) Uvjerenje da aplikant nema duga po osnovu indirektnih poreza izdano od Uprave za indirektno oporezivanje Bosne i Hercegovine, ne starije od dana objavljivanja javnog poziva (original). Ukoliko korisnik sredstava nije obveznik indirektnog oporezivanja dostavlja vlastitu izjavu ovjerenu pečatom i potpisom (original);
i) Aplikanti koji imaju utvrđen porezni dug ili dug po osnovu indirektnih poreza, a koji imaju zaključen sporazum sa Poreznom upravom FBiH ili Upravom za indirektno oporezivanje Bosne i Hercegovine o obročnom izmirenju duga i tu obavezu uredno izmiruju, dužni su uz aplikaciju dostaviti ovjerenu kopiju sporazuma sa Poreznom upravom FBiH ili Upravom za indirektno oporezivanje Bosne i Hercegovine o obročnom izmirenju duga i dokaz iz kojeg je vidljivo da se obaveze o obročnom izmirenju duga uredno izmiruju u skladu sa sporazumom o obročnom izmirenju duga; 
j) Uvjerenje nadležnog suda da pravno lice nije pod stečajem niti likvidacijom, odnosno da nije u postupku stečaja niti likvidacije, ne starije od dana objavljivanja javnog poziva (original). Navedeno uvjerenje dostavljaju društva sa ograničenom odgovornošću i dionička društva;
k) [bookmark: _Hlk126837634]Potvrda poslovne banke da aplikant nema blokiran glavni transakcijski račun (potvrda o solventnosti), ne starija od dana objavljivanja javnog poziva (original);
[bookmark: _Hlk63949441]      Za poslodavce koji posluju preko jedinstvenog računa trezora, dostavlja se izjava ovjerena pečatom i potpisom u kojoj se navodi: broj računa trezora, šifra prihoda, budžetski kod i šifra općine (original);
l) Predračun/ponuda ukoliko su budžetom planirane namjene iz Poglavlja IV stav (1) tačke: a) prilagodba radnog mjesta i uslova rada osobe sa invaliditetom, kao i poboljšanje uslova rada kod poslodavca, što podrazumijeva adaptaciju prostora, nabavku specijalnih pomagala i opreme kao i svega neophodnog za rad poslodavca i b) Nabavku sredstava za rad, te ukoliko je potrebno, finansiranje nabavke sirovina i repromaterijala što ne uključuje robu široke potrošnje namijenjenu preprodaji.
1) Aplikanti su dužni dostaviti ponude/predračune za aplicirane namjene od ovlaštenih dobavljača koji se bavi prodajom predmetne nabavke ili pružanjem predmetne usluge (npr. nabavka vozila isključivo od pravnih lica registrovanih za trgovinu automobilima / autosalona...).
2) Ukoliko korisnik ne može izvršiti nabavku od ponuđača od kojeg je uz aplikaciju i priložio ponudu/predračun, ili ne može izvršiti nabavku konkretnog modela/tipa/marke/ karakteristike sredstva za koje je dostavio ponudu/predračun, dužan je od Fonda u toku trajanja implementacije novčanog stimulansa pismeno tražiti odobrenje za promjenu predračuna/ponude odnosno ponuđača. Sredstvo za rad za koje se traži promjena predračuna ne može biti starije od prvobitno odobrenog sredstva za rad. Uz zahtjev za odobrenje promjene korisnik je dužan dostaviti novi predračun/ponudu, kao i pisanu izjavu ili potvrdu prvobitnog ponuđača iz koje je vidljiv razlog zbog kojeg nije moguće izvršiti nabavku prema prethodno dostavljenoj ponudi/predračunu (npr. proizvod nije dostupan na stanju, model se više ne proizvodi ili ne distribuira, dobavljač nije u mogućnosti isporučiti proizvod ili drugi opravdani razlozi).
3) Dokaz o vlasništvu, posjedu ili najmu objekta na period ne kraći od tri godine od dana apliciranja, ukoliko aplikant aplicira za namjenu „Prilagodba radnog mjesta i uslova rada osobe sa invaliditetom, kao i poboljšanje uslova rada kod poslodavca, što podrazumijeva adaptaciju prostora, nabavku specijalnih pomagala i opreme kao i svega neophodnog za rad poslodavca.“ (zemljišno-knjižni izvadak, posjedovni list, ugovor o najmu, dokaz da se imovina vodi u poslovnim knjigama aplikanta ili neki drugi akt nadležnog organa kojim se dokazuje vlasništvo, posjed ili najam). Ugovor o najmu treba biti ovjeren u Poreznoj upravi FBiH. Ukoliko se dostavlja kopija navedenog dokumenta, isti treba biti ovjeren kod nadležnog organa;
4) Sredstva Fonda za nabavku putničkih motornih vozila (do 7 sjedišta) mogu se odobriti po jednom aplikantu u maksimalnom iznosu do 30.000,00 KM, dok maksimalan iznos sredstava za nabavku teretnih motornih vozila, dostavnih ili kombi vozila, putničkih vozila (sa 8 i više sjedišta) kamiona, bagera, traktora i drugih specijalizovanih i priključnih vozila iznosi do 50.000,00 KM.
m) U slučaju definisanim Poglavljem III. stav (1) tačka j) Javnog poziva, poslodavac prilaže i ovjerenu kopiju dokumenta koji dokazuje razlog raskida ugovora sa osobom/osobama sa invaliditetom zaposlenih putem novčanog stimulansa/programa razvoja Fonda: rješenje o otkazu ugovora o radu, otkaz ugovora o radu koji je dala osoba sa invaliditetom itd. Također, neophodno je dostaviti dokumente o zamjeni zaposlene osobe sa invaliditetom, ukoliko je do iste došlo u skladu sa članom 14. stav (1) i (2) Pravilnika (ovjerena kopija ugovora o radu i ovjerena kopija prijave radnika kod Porezne uprave FBiH). Privredna društva, zaštitne radionice i organizacije osoba sa invaliditetom koji redovno ostvaruju pravo na novčane nadoknade dostavljaju dokumentaciju za slučajeve raskida ugovora o radu koji su nastali od posljednjeg javnog poziva za dodjelu novčanog stimulansa na kojem je aplikant uvršten u raspodjelu sredstava Fonda (original ili ovjerene kopije);
n) Ukoliko se planira namjena „asistent u radu“ neophodno je uz aplikaciju dostaviti izjavu o angažovanju asistenta koja najmanje sadrži: ime i prezime asistenta, zanimanje, kompetencije te poslove koje će asistent obavljati, u suprotnom ova namjena neće biti odobrena. Za odobravanje namjene „asistent u radu“ korisnik je dužan uz aplikaciju dostaviti nalaz, ocjenu i mišljenje Instituta za medicinsko vještačenje, u protivnom zahtjev za ovu namjenu neće biti razmatran;
q) Uvjerenje o nekažnjavanju kao dokaz da osnivač i odgovorno lice podnosioca aplikacije nije osuđivano za krivična djela, izdato od strane Ministarstva unutrašnjih poslova prema mjestu rođenja/prebivališta osnivača i odgovornog lica. Za osnivača i odgovorno lice podnosioca aplikacije koje nije rođeno u Bosni i Hercegovini, dostavlja se Uvjerenje o nekažnjavanju izdato od strane Ministarstva unutrašnjih poslova prema mjestu prebivališta odgovornog lica. Ukoliko je osnivač podnosioca aplikacije pravno lice dostavlja se Uvjerenje o nekažnjavanju za odgovorno lice osnivača podnosioca aplikacije, izdato od strane Ministarstva unutrašnjih poslova prema mjestu rođenja/prebivališta. Navedeni dokazi se dostavljaju u originalu ne stariji od dana objavljivanja javnog poziva, najkasnije prilikom potpisivanja ugovora s Fondom. Odredba u dijelu osnivača ne primjenjuje se na podnosioce aplikacije čiji je osnivač Bosna i Hercegovina, entitet, kantonalna vlada, jedinica lokalne samouprave (općina/grad) ili čiji su osnivači javne ustanove i javna poduzeća;
o) Izjava da osobe sa invaliditetom koje su u radnom odnosu kod aplikanta, i za koje se aplicira nisu pravosnažno osuđivane za krivična djela (original).

Privredna društva za zapošljavanje osoba sa invaliditetom, zaštitne radionice i ustanove za profesionalnu rehabilitaciju koji ne podnesu Fondu finansijski izvještaj o prihodima i rashodima sredstava posebne namjene (član 55. Zakona), iz prethodne godine, najkasnije uz aplikacioni obrazac za dodjelu novčanog stimulansa za novo zapošljavanje osoba sa invaliditetom, bit će isključeni iz raspodjele sredstava po Javnom pozivu. Ukoliko se utvrdi da predmetno društvo nije dostavilo tačne podatke, isto će biti isključeno iz tekuće raspodjele sredstava. 

(5) Osoba sa invaliditetom koja se samozapošljava obavezna je uz obrazac ZOSI priložiti i:

a) Dokaz o invaliditetu (ovjerena kopija ili original) - Javnim pozivom detaljnije se precizira koji dokaz se dostavlja za određene kategorije i vrste invaliditeta (Poglavlje V dio NAPOMENA!);  
b) Dokaz da osoba koja se samozapošljava zaposlena nakon zaključenja posljednjeg okončanog javnog poziva Fonda (obrazac JS3100 – ovjerena kopija) i potvrda nadležne službe za zapošljavanje da se osoba vodi na evidenciji (original, ne stariji od dana objavljivanja javnog poziva), odnosno nakon 13.04.2026. godine;
c) Potpisana i ovjerena izjava od strane poslodavca da samozapošljavanje nije istovremeno finansijski podržano u okviru programa zapošljavanja Federalnog zavoda za zapošljavanje ili kantonalne službe zapošljavanja, niti od strane drugog finansijera (original). Izjava obavezno sadrži ime osobe na koju se ista odnosi;
d) U slučaju da se radi o osobi na koju se primjenjuje odredba iz Poglavlja III stav (5) Javnog poziva, dostavlja se originalna u Općini/Gradu ovjerena, vlastoručno potpisana izjava osobe sa invaliditetom da se na nju odnosi navedena odredba kao i original ili ovjerenu kopiju rješenja o prestanku radnog odnosa od strane poslodavca;
e) Ljekarsko uvjerenje za osobe koje su ostvarile pravo na penziju ili imaju 65 ili više godina života, kojim se potvrđuje da zdravstveno stanje i psihofizičke sposobnosti osobe s invaliditetom koja se samozapošljava odgovaraju uslovima rada i zahtjevima radnog mjesta, a koje izdaje ovlaštena zdravstvena ustanova, izdato od doktora medicine rada – original ili ovjerena kopija, ne starije od dana objavljivanja javnog poziva;
f) Izjava od strane osobe sa invaliditetom koja se samozapošljava, a koja ima 65 ili više godina života, da nije korisnik penzije, ovjerena u općini/gradu, original ne stariji od dana objave javnog poziva; 
g) Rješenje o registraciji određenog oblika samostalne djelatnosti, uključujući i poljoprivredu kao jedino ili glavno/osnovno zanimanje (ovjerena kopija);
h) [bookmark: _Hlk97544724]Obavještenje o razvrstavanju poslovnog subjekta prema klasifikaciji djelatnosti – statistika  (ovjerena kopija);
i) Predračun/ponudu za namjene: a) prilagodba radnog mjesta i uslova rada osobe sa invaliditetom, kao i poboljšanje uslova rada kod poslodavca (samostalnog obrtnika), što podrazumijeva adaptaciju prostora, nabavku specijalnih pomagala i opreme kao i svega neophodnog za rad poslodavca (samostalnog obrtnika); b) nabavku sredstava za rad, te ukoliko je potrebno finansiranje nabavke sirovina i repromaterijala, što ne uključuje robu široke potrošnje namijenjenu preprodaji.
1) Aplikanti su dužni dostaviti ponude/predračune za aplicirane namjene od ovlaštenih dobavljača koji se bavi prodajom predmetne nabavke ili pružanjem predmetne usluge (npr. nabavka vozila isključivo od pravnih lica registrovanih za trgovinu automobilima / autosalona...). 
2) Ukoliko korisnik ne može izvršiti nabavku od ponuđača od kojeg je uz aplikaciju i priložio ponudu/predračun ili ne može izvršiti nabavku konkretnog modela/tipa/marke/karakteristike sredstva za koje je dostavio ponudu/predračun, dužan je od Fonda u toku trajanja implementacije novčanog stimulansa pismeno tražiti odobrenje za promjenu predračuna/ponude odnosno ponuđača. Sredstvo za rad za koje se traži promjena predračuna ne može biti starije od prvobitno odobrenog sredstva za rad. Uz zahtjev za odobrenje promjene korisnik je dužan dostaviti novi predračun/ponudu, kao i pisanu izjavu ili potvrdu prvobitnog ponuđača iz koje je vidljiv razlog zbog kojeg nije moguće izvršiti nabavku prema prethodno dostavljenoj ponudi/predračunu (npr. proizvod nije dostupan na stanju, model se više ne proizvodi ili ne distribuira, dobavljač nije u mogućnosti isporučiti proizvod ili drugi opravdani razlozi).
3) Dokaz o vlasništvu, posjedu ili najmu objekta na period ne kraći od tri godine od dana apliciranja, ukoliko aplikant aplicira za namjenu „Prilagodba radnog mjesta i uslova rada osobe sa invaliditetom, kao i poboljšanje uslova rada kod poslodavca, što podrazumijeva adaptaciju prostora, nabavku specijalnih pomagala i opreme kao i svega neophodnog za rad poslodavca.“ (zemljišno-knjižni izvadak, posjedovni list, ugovor o najmu, dokaz da se imovina vodi u poslovnim knjigama aplikanta ili neki drugi akt nadležnog organa kojim se dokazuje vlasništvo, posjed ili najam). Ugovor o najmu treba biti ovjeren u Poreznoj upravi FBiH. Ukoliko se dostavlja kopija navedenog dokumenta, isti treba biti ovjeren kod nadležnog organa.
h) [bookmark: _Hlk190267028]Uvjerenje o nekažnjavanju kao dokaz da odgovorno lice podnosioca aplikacije nije osuđivano za krivična djela, izdato od strane Ministarstva unutrašnjih poslova prema mjestu rođenja/prebivališta odgovornog lica. Navedeni dokazi se dostavljaju u originalu ne stariji od dana objavljivanja javnog poziva, najkasnije prilikom potpisivanja ugovora s Fondom. Za odgovorno lice podnosioca aplikacije koje nije rođeno u Bosni i Hercegovini, dostavlja se Uvjerenje o nekažnjavanju izdato od strane Ministarstva unutrašnjih poslova prema mjestu prebivališta odgovornog lica; 
i) Uvjerenje o registraciji/upisu u jedinstveni registar obveznika neizravnih poreza - PDV broj ako je aplikant registrovan kao PDV obveznik/obveznik neizravnih poreza (ovjerena fotokopija); Ukoliko korisnik sredstava nije obveznik indirektnog oporezivanja dostavlja vlastitu izjavu ovjerenu pečatom i potpisom (original);
j) Ukoliko se planira namjena „asistent u radu“ neophodno je uz aplikaciju dostaviti izjavu o angažovanju asistenta koja najmanje sadrži: ime i prezime asistenta, zanimanje, kompetencije te poslove koje će asistent obavljati, u suprotnom ova namjena neće biti odobrena. Za odobravanje namjene „asistent u radu“ korisnik je dužan uz aplikaciju dostaviti nalaz, ocjenu i mišljenje Instituta za medicinsko vještačenje, u protivnom zahtjev za ovu namjenu neće biti razmatran;
k) Za aplikante koji obavljaju djelatnost u oblasti ratarstva, voćarstva, povrtlarstva i vinogradarstva i sl.  potrebno je da dostave dokaz o posjedovanju ili pravu korištenja zemljišta. Ukoliko je zemljište u vlasništvu aplikanta dostavlja se zemljišno-knjižni izvadak (vlasnički list) izdat od nadležnog suda ili posjedovni list izdat od nadležnog katastra, ne stariji od šest mjeseci od dana objavljivanja javnog poziva Fonda (u originalu ili ovjerenoj fotokopiji). Ukoliko zemljište nije u vlasništvu aplikanta dostavlja se Ugovor o zakupu ili Ugovor o davanju na korištenje zemljišta zaključen sa vlasnikom zemljišta (zaprimljen u Poreznoj upravi FBiH) ili Ugovor o koncesiji zaključen sa nadležnim državnim organom (u originalu ili ovjerenoj fotokopiji). Navedeni dokazi trebaju biti validni u periodu implementacije projekta, na period važenja najmanje 3 godine od dana objavljivanja Javnog poziva.

(6) Fond zadržava pravo da provjeri vjerodostojnost priloženih dokumenata, da izvrši sve dodatne provjere koje se odnose kako na validnost i vjerodostojnost dostavljenih dokumenata kao i na okolnosti da li su ranije dobivena sredstva stavljena u funkciju odnosno namjenski opravdana, da li su u kontinuitetu u upotrebi i sl., u smislu ranije zaključenih ugovora sa Fondom.
p
(7) Komisija za dodjelu sredstava će prihvatiti ovjerene fotokopije dokumenata za aplikante koji su istovremeno aplicirali i na programe, ukoliko je dokumentacija za programe dostavljena u originalu/ovjerenoj fotokopiji tačno kako je traženo javnim pozivom, pod uslovom da je navedeno jasno naznačeno u aplikaciji. 

(8) [bookmark: _Hlk63770502]Fond preporučuje da se sve aplikacije u okviru novčanog stimulansa jednog subjekata dostave u jednoj koverti. Ukoliko aplikant dokumentaciju traženu Javnim pozivom dostavlja u odvojenim kovertama za svaku osobu zasebno, obavezan je da u jednoj od aplikacija dokumente dostavi u originalu/ovjerenoj fotokopiji kako je i naznačeno u Javnom pozivu. U ostalim kovertama mogu se dostaviti fotokopije traženih dokumenata uz obavezu da se navedeno naznači u aplikaciji.

(9) Zahtjev za zapošljavanje osoba sa invaliditetom iz stava (1) ovog Poglavlja može se podnijeti za najviše tri osobe sa invaliditetom, uz posebno popunjavanje aplikacionog obrasca za svaku osobu za koju se aplicira. Ukoliko aplikant podnese zahtjev za zapošljavanje više od tri osobe, Fond će dodijeliti sredstva za najviše tri osobe koje prema bodovnoj rang listi ulaze u raspodjelu sredstava. Neprofitne organizacije i samostalni obrtnici mogu podnijeti zahtjev za maksimalno dvije osobe sa invaliditetom. Ograničenja iz ovog stava ne primjenjuju se na srednja i velika pravna lica razvrstana u skladu sa Zakonom o računovodstvu i reviziji u Federaciji BiH.

(10) U slučaju da raspoloživa sredstva nisu dovoljna za finansiranje svih zahtjeva koji ispunjavaju uslove propisane ovim pravilnikom, Fond može, radi obezbjeđenja ravnomjernije raspodjele sredstava, ograničiti broj osoba sa invaliditetom za koje se odobravaju sredstva po jednom aplikantu. Ograničenje se primjenjuje jednako na sve aplikante iste kategorije, prema redoslijedu na bodovnoj rang-listi, a sve u skladu sa odlukom Upravnog odbora.


VI PROCEDURA PROVOĐENJA JAVNOG POZIVA I VREDNOVANJE / OCJENJIVANJE
    PRISTIGLIH APLIKACIJA 

Vrednovanje/ocjenjivanje pristiglih aplikacija, kriteriji i mjerila za dodjelu sredstava, postupci za sprječavanje sukoba interesa, utvrđeni rokovi za provođenje procedure za dodjelu sredstava, te ostala pitanja vezana za proceduru provođenja Javnog poziva, detaljno su obrazložena u Pravilniku o raspodjeli sredstava Fonda za profesionalnu rehabilitaciju i zapošljavanje osoba sa invaliditetom za dodjelu novčanog stimulansa za novo zapošljavanje osoba sa invaliditetom broj: 01-02-2-8680/26 od 15.07.2026. godine i izmjenama i dopunama Pravilnika broj: 01-02-2-9603/26 od 04.08.2026. godine koji je dostupan na internet stranci Fonda www.fond.ba.
Sa aplikantima, koji odlukom Upravnog odbora budu uvršteni u raspodjelu sredstava novčanog stimulansa, zaključuje se ugovor kojim su bliže definisana međusobna prava i obaveze.
Kao oblik jamstva za izvršenje ugovornih obaveza korisnika sredstava odnosno kao instrument osiguranja namjenskog utroška sredstava koristi se mjenica na glavni račun korisnika sredstava.

VII PODNOŠENJE APLIKACIJE
Aplikacioni obrazac se može preuzeti:
· na internet stranici Fonda: www.fond.ba;
· u prostorijama Fonda, ul. Marka Marulića br. 2 (lamela A), 71000 Sarajevo. 

Popunjen obrazac zahtjeva sa ostalom dokumentacijom potrebno je dostaviti lično ili putem pošte na adresu:

Fond za profesionalnu rehabilitaciju i zapošljavanje osoba sa invaliditetom
Marka Marulića br. 2 (lamela A) 71000 Sarajevo, BiH
sa naznakom „Javni poziv 2026. – dodjela novčanog stimulansa – NE OTVARATI“

· Javni poziv ostaje otvoren 45 dana od dana objavljivanja zaključno sa 19.09.2026. godine; 
· Obavijest o objavljivanju Javnog poziva se objavljuje u najmanje dva dnevna lista, dok se cjeloviti tekst Javnog poziva objavljuje na službenoj internet stranici Fonda www.fond.ba;
· Neblagovremene aplikacije neće biti uzete u razmatranje;
· Komisija za dodjelu sredstava putem obavještenja na internet stranici Fonda objavit će preliminarnu listu aplikanata koji ne ispunjavaju uslove za dodjelu novčanog stimulansa za novo zapošljavanje osoba sa invaliditetom. Navedenim obavještenjem korisnici će biti informisani o mogućnosti prigovora na objavljenu listu;
· Rok za dostavu prigovora/upita koji se odnose na bodovanje aplikacija odnosno objavljene rezultate Javnog poziva bit će preciziran prilikom objave rezultata na internet stranici Fonda;
· Dostavljenu dokumentaciju u okviru Javnog poziva Fond neće vraćati aplikantima;
· Konsultacije i eventualna pojašnjenja javnog poziva mogu se obaviti putem telefona: 
033/717-740. 

Datum objave: 05.08.2026. godine

